
Naslov: Osemletni otrok se je utopil
Napoved za voditelja:

Danes okoli ene ure popoldan se je v Termah Čatež zgodila tragična nesreča, saj se je med kopanjem v bazenu utopil osemletni ruski deček, ki je v skupini 150. otrok in 100 njihovih staršev prišel na počitnice v Slovenijo. Kako in zakaj je do utopitve prišlo, še ni znano, saj preiskava še ni zaključena, zato policija o tem še ne daje izjav. Deček je umrl, kljub hitri pomoči reševalcev iz Term in oživljanju v brežiški bolnišnici.
T- Iz Čateških Toplic GORAN ROVAN /
X- Snemalec in montažer Tomi Naglič /
Tragedija se je zgodila v notranjem bazenu hotela Čatež, ki je bil zaradi tega ves popoldan zaprt, saj so kriminalisti, okrožni državni tožilec in preiskovalni sodnik ugotavljali vzroke, ki so pripeljali do tega, kot zdaj kaže, nesrečnega slučaja. 
T- DUŠAN ČERNE /
X- izvršni direktor hotelov Terme Čatež d.d. /
»Utopil se je osemletni deček, reanimacija, žal ni uspela. Preiskava se sedaj zaključuje. Stvari zopet normalno potekajo in edino kar lahko v tem trenutku rečemo, da sočustvujemo z očetom tega otroka.«
Ruski deček je bil na bazenu v spremstvu očeta in otrok, ki so skupaj s starši prišli iz Moskve. Oživljali so ga že na bazenu in potem v brežiški bolnišnici. Ker je v Čateških Termah danes v šoli v naravi tudi veliko slovenskih otrok, je novica o utopitvi povzročila obilo strahu in klicev zaskrbljenih staršev.
T- BOŽIDAR KONRAD /
»Tuki je sigurno deset šol in na naši šoli konkretno je bila velika panika. Predstavljajte si, kaj so si starši mislili, ko so to novico zaslišali, ki se je glasila tragedija v Čatežu.«
Več o tragičnem dogodku in vzroku smrti pa naj bi bilo znano že jutri.

